**ПРОГРАМА**

**за Прва Спортско-риболовна Лига 2023 дисциплина Пливка**

**категорија Сениори, У-25 и У-20**

**за Прво и Второ коло**

 Согласно усвоениот Календар и Пропозициите за Спортско-риболовни натпревари за 2023 година, ја објавуваме програмата за Прво и Второ коло од натпреварите во Првата Лига дисциплина Пливка.

**Организатор на натпреварот**: Македонската Риболовна Федерација и Натпреварувачката комисија за дисциплина Пливка.

**Место на одржување:** Тиквешко Езеро, патека Модри Стени

**Термин:**  22.04.2023 (сабота) – Прво коло

 23.04.2023 (недела) – Второ коло

 Право на учество во Првата Лига во натпреварувачката 2023 година имаат сите РЗК со една или повеќе екипи, доколку навремено се пријават, ја уплатат годишната членарина и котизација за 2023 година и ги достават сите потребни документи. Краен рок за пријавување е 15. Април 2023 година.

 Уплата за котизација и спортски легитимации на:

 **Ж-сметка:** 300 0000001910-29 **Депонент:** Комерцијална Банка - Скопје

 Сите РЗК што ќе се пријават за учество во Првата Лига во конкуренција Сениори, задолжително мора да пријават и најмалку еден натпреварувач во категориите У-20 или У-25.

 Право да пријават свои натпреварувачи за оваа лига, имаат и РЗК кои немаат екипа во сениорска конкуренција, доколку навремено се пријават и ги исполнат пропишаните обврски спрема МРФ. Бројот на натпреварувачи не се ограничува.

 За категорија У-25 натпреварувачот во 2023 да не полни повеќе од 23 години, а за категорија У-20 да не полни повеќе од 18 години.

 Помлад натпреварувач може да настапи само во една категорија повисоко (У-25 во сениори, У-20 да настапи во У-25 и У-15 да настапи во У-20 категорија). **Доколку натпреварувач од У-15 настапи во категоријата У-20 не го губи правото да се натпреварува на Државното Првенсто за У-15 и Купот Рибарче (може да учествува во својата категорија).**

 Екипите се составени од 3 (три) натпреварувачи, 1 (еден) резервен натпреварувач, еден натпреварувач (У-20 или У-25) и 2 (два) капитени на екипата. За утврдување на идентитетот, членовите на екипите задолжително треба да поседуваат Спортски легитимации за 2023 год.

 На патеката се активни следните видиви риби: плашица, црвеноперка, карас, крап, сончарка, костреж, клен, попадика и др. Дозволено е да се ловат сите видиви риби без ограничување на големината.

 Во натпреварите од Првата лига, нема ограничување на риболовниот прибор и техниките на ловење, освен во категоријата У-20 каде риболовната трска не смее да биде подолга од 11,5 метри.

**Саатница:**

**21.04.2023. (петок)**

 **08:00 – 18:00** Официјален тренинг

**22.04.2023 (сабота) Прво коло**

 **До 07:30**  пристигнување и пријавување на екипите

 **07:30 – 08:00** извлекување на стартните позиции

 **08:00 – 08:15**  свечено отворање на Првата лига

 **08:15 – 08:30**  пристап до стартните места

 **08:30**  влегување во стартните места

 **09:15** пет минути до контрола на прихраната и мамките

 **09:20** контрола на прихраната и мамките

 **10:20**  тешка прихрана

 **10:30** почеток на ловењето риби

 **14:25**  пет минути до крајот на натпреварот

 **14:30** крај на ловењето риби

**23.04.2023 (недела) Второ коло**

  **До 07:15** пристигнување и пријавување на екипите

 **07:15 – 07:45** извлекување на стартните позиции

 **07:45 – 08:00** пристап до стартните места

 **08:00** влегување во стартните места

  **08:45** пет минути до контрола на прихраната и мамките

  **08:50** контрола на прихраната и мамките

  **09:50** тешка прихрана

 **10:00** почеток на ловењето риби

 **13:55** пет минути до крајот на натпреварот

  **14:00** крај на ловењето риби

Судиската комисија ќе го одреди потребниот број на судии.

Ви посакуваме богат улов и **БИСТРО!**

 **Подготвено од Натпреварувачка комисија – Пливка**

 **тел. 070 225 989 Претседател,**

 **Зоран Кожухаров**